लंबी अवधि में मूल्यवसंवर्धन पेशेवर फंड प्रबंधकों के लिए भी मुश्किल साबित हो रहा है। 20008 में बाजार पूंजीकरण में जिन कंपनियों की 60 फीसदी हिस्सेदारी थी, उनमें से 60 फीसदी कंपनियां 10 साल में सेंसेक्स में बहुत कामयाब नहीं रही हैं। सेंसेक्स ने 2008 के उच्चतम स्तर से 5 फीसदी प्रतिफल दिया है। लाभांश अलग है। लेकिन भारतीय स्टेट बैंक की 10 साल की सावधि जमा में ही तब से अब तक 9 फीसदी का प्रतिफल मिल गया है। अगर सावधि जमाधारक सर्वोच्च आयकर दायरे में आता है तब भी उसे 6.3 फीसदी प्रतिफल मिल जाएगा और शेयर बाजार जैसा जोखिम भी उसे नहीं उठाना पड़ेगा। लार्ज कैप इक्विटी म्युचुअल फंड का औसत प्रदर्शन भी इस दौरान 7.2 फीसदी प्रतिफल के साथ बेहतर रहा।